open-index/open-wikipedia-markdown huggingface dataset:
Оле фон Бојст

**Карл-Фридрих Арп Оле Фрајхер фон Бојст**, обично познат како **Оле фон Бојст**, роден на 13 април 1955, во Хамбург, Германија, бил Прв градоначалник на градот-покраина (''Freie und Hansestadt'') Хамбург од 31 октомври 2001 до 25 август 2010, а од 1 ноември 2007 и како Претседател на Бундесратот со едногодишен мандат. Тој бил наследен како градоначалник од Кристоф Алхаус.

## Живот и работа

Тој е син на Ахим Хелге Фрајхер фон Бојст и Хана Волф, кои биле сметани за полу-Евреи во Нацистичка Германија. По неговиот татко, тој е наследник на саксонскиот и австриски гроф Фридрих Фердинанд фон Бојст.

Во 1971, фон Бојст станал член на конзервативната Христијанска демократска унија (CDU). Во 1973, по завршувањето на средното училиште, работел за групата CDU во парламентот на градот-покраина Хамбург („Bürgerschaft“), место кое го држел додека не почнал да студира право во 1975 на Хамбуршкиот универзитет. Од 1977 до 1983 бил претседател на младинската организација на неговата партија. Од 1978, Бојст бил член на покраинскиот парламент во Хамбург. Во 1983, успешно ги завршил неговите студии и станал независен адвокат.

Бил член на владејачкиот совет на хамбуршката подружница на CDU од 1992 и на националниот владејачки совет на партијата од 1998.

## Приватен живот
Во август 2003, во Хамбург изби скандал, кога Фон Бојст го разреши заменик-градоначалникот Роналд Шил. Причината беше таа што Шил го отпушти Волтер Велингхаусен, советник за прашања од областа на внатрешната безбедност на Фон Бојст, без притоа да се консултира со градоначалникот, по што следуваа закани за аутинг на Фон Бојст и други лични закани. Сепак, Фон Бојст не го повлече отпуштањето на Шил, по што следуваше прес-конференција на која Шил говореше за “хомосексуалната врска“ на градоначалникот со Роџер Куш, министер за правда на Хамбург. Вон Беуст ја негираше изјавата.

По неговата прес-конференција, Шил се здоби со репутација на анти-геј политичар, што резултираше со остри демонстрации на ЛГБТ асоцијациите, а локалните радиостаници го исмеваа Шил со песната “Мега-јужњак“. Подоцна, Шил ја повлече изјавата, со објаснување дека му пречел само непотизмот на Фон Бојст и дека немал право да се меша во неговите приватни работи. На наредната прес-конференција, тој изјави “Немам ништо против хомосексуалците“.

Во интервју некое време подоцна, таткото на Фон Бојст потврди дека неговиот син е геј. Фон Бојст, сепак, смета дека сексуалната ориентација е приватна работа, па на прашањата на новинарите, тој иронично, за одговор ги упатува кај неговиот татко.

На 24 февруари 2004, изборите во Хамбург завршија со неочекувана победа за Оле фон Бојст и ХДУ, а партијата освои апсолутно мнозинство (47,2%) во државниот Парламент на Хамбург. На изборите од 2008, ХДУ победи со 42,6% од гласовите.

## Наводи

## Надворешни врски

* Оле фон Бојст - страница на CDU-Хамбург 
* Профил на Citymayors

Категорија:Родени во 1955 година
Категорија:Градоначалници на Хамбург
Категорија:Политичари од Христијанска демократска унија (Германија)
Категорија:Германско благородништво
Категорија:Германски политичари
Категорија:Живи луѓе
Категорија:Геј политичари
Категорија:Луѓе од Хамбург
Чантико

**Чантико** („таа што живее во куќата") е ацтечка божица која владее над огновите во семејното огниште. Таа го прекинала постот јадејќи пиперка со печена риба, а Тонакатекухтли ја претворил во куче како казна. Ја поврзувале со градот Ксочимилко, каменорезите, како и воините. Чантико била опишана во различни предколумбиски и колонијални кодекси.

## Поврзано
* Ацтечки богови и натприродни суштества

Категорија:Ацтечки богови
Чикомекоатл

**Чикомекоатл** („Седум змија“),  е ацтечка божица на земјоделството за време на периодот на средната култура. Таа понекогаш се нарекува „божица на исхраната“, божица на изобилството и женскиот аспект на пченката.
Поопшто, Чикомекоатл може да се опише како божество на храна, пијалак и човечка егзистенција.

Таа се смета за женски пандан на богот на пченката Кинтеотл, а нивниот симбол е класје. Повремено ја нарекуваат Xīlōnen, (што значи кукла направена од пченка), која била мажена и за Тезкатлипока.

## Поврзано
* Ацтечки богови и натприродни суштества

## Наводи

Категорија:Ацтечки богови
Категорија:Сончеви божици
Чикомешочтли

Во ацтечката митологија, **Чикомешочтли** е патрон на уметниците.

## Поврзано
* Ацтечки богови и натприродни суштества

Категорија:Ацтечки богови
Чиконахуи

Во, ацтечката митологија, **Чиконахуи** е домашен бог на плодноста.

## Поврзано
* Ацтечки богови и натприродни суштества

Категорија:Ацтечки богови
Чиконахуиехекатл

**Чиконахуиехекатл** е ацтечки бог, кој е поврзан со создавањето.

## Поврзано
* Ацтечки богови и натприродни суштества

Категорија:Ацтечки богови
Чалмекатекучтлз

**Чалмекатекучтлз** е ацтечки бог на подземјето и жртвувањето, Миктлан.

## Поврзано
* Ацтечки богови и натприродни суштества

Категорија:Ацтечки богови
Кинтеотл

мини|Kинтеотл
**Кинтеотл** е првиот ацтечки бог на пченката. Cintli [ˈsint͡ɬi] значи „сушена пченка уште на кочан“ и teōtl [ˈteoːt͡ɬ] значи „божество“. Според Фирентинскиот кодекс,  Кинтеотл е син на божицата на земјата, Тлазолтеотл и сончевото божество Пилцинтекухтли, планетата Меркур. Роден е на дневен знак 1 Ксочитл. Друг мит тврди дека е син на божицата Ксочикецал. Поголемиот дел од доказите собрани за Кинтеотл сугерираат дека тој обично е прикажан како млад човек (иако дебатата сè уште е во тек), со жолта боја на телото. Некои специјалисти веруваат дека Кинтеотл порано била божицата на пченката Чикомецотл. Кинтеотл се сметал за едно од најважните божества во ерата на Ацтеките. Постојат многу заеднички карактеристики кои се прикажани во приказите на Кинтеотл. На пример, често се чини дека има пченка во неговата наметка. Друга впечатлива карактеристика е црната линија што минува низ неговата веѓа, низ образот и завршува на дното на линијата на вилицата. Овие ознаки на лицето на сличен начин и често се користат во доцните посткласични прикази на богот на пченката на Маите.

## Поврзано
* Ацтечки богови и натприродни суштества

## Наводи
Категорија:Ацтечки богови
Хуехуекојот

**Хуехуекојот** е ацтечки бог на проневера и трикови.

## Поврзано
* Ацтечки богови и натприродни суштества

Категорија:Ацтечки богови
Хуехуетеотл

**Хуехуетеотл** е антички ацтечки бог на огнот на животот. Тој е поврзан со северот.

## Поврзано
* Ацтечки богови и натприродни суштества

Категорија:Ацтечки богови
Хуицилопочтли

**Хуицилопочтли** е врховен ацтечки бог на Тенохтитлан. Тој бил патрон на вопјната, огнот и сонцето.

## Поврзано
* Ацтечки богови и натприродни суштества

Категорија:Ацтечки богови
Хуиштокихуатл

**Хуиштокихуатл** е античка божица на солта и солената вода.

## Поврзано
* Ацтечки богови и натприродни суштества

Категорија:Ацтечки богови
Иламатекухтли

**Иламатекухтли** е стар ацтечки бог на земјата, смртта и на Млечниот Пат.

## Поврзано
* Ацтечки богови и натприродни суштества

Категорија:Ацтечки богови
Ицтлаколиухкви-Ишквимили

**Ицтлаколиухкви-Ишквимили** е ацтечки бог на каменот и студот.

## Поврзано
* Ацтечки богови и натприродни суштества

Категорија:Ацтечки богови
Малиналшочитл

**Малиналшочитл** е ацтечка божица на змиите, скорпиите и пустинските инсекти.

## Поврзано
* Ацтечки богови и натприродни суштества

Категорија:Ацтечки богови
Мецтли

**Мецтли** е понизок ацтечки бог или божица на месечината, ноќта и земјоделците. Тој веројатно биле исто божество како Јохаултикетл или Којолксаухки и машкиот бог на месечината Течизтекатл; како и вториот, кој се плашел од Сонцето поради неговиот оган.

## Легенда
Ацтеките верувале дека живеат во универзум во кој доминираат генерации богови на сонцето, а сегашниот, познат како Тонатиух, бил петти. Првите три претходни сонца загинале од ветрови бури, јагуари и огнен дожд. Четвртиот бил збришан од поплава кога луѓето се претвориле во риба и се рашириле низ океанот. Откако четвртото сонце исчезнало, Ацтеките верувале дека боговите се собрале за да одлучат кој бог ќе стане следното сонце. Тие изградиле оган за да го жртвуваат следниот волонтер. Два бога - Нанахуацин и Тексизтекатл - се натпреварувале за честа. Нанахуацин, сиромав бог, билизбран затоа што можел да биде поштеден. Гордиот Тексизтекатл инсистирал да ја добие на честа, но во последен момент се двоумел. Нанахуацин покажал поголема храброст и скокна во огнот. Тексизтекатл ја стекнал својата храброст и го следел Нанахуацин, со што се создале две сонца на небото. Месечината и Сонцето биле подеднакво светли. Плашејќи се дека земјата ќе изгори под светлината на две светилници, еден од боговите фрлил зајак кон Течизтекатл, и оној што го погодил се затемнил и станал денешната Месечина. Поради тоа може да се разликува фигура на зајак на површината на Месечината. За време на полна месечина, „Зајакот на Месечината“ станува лесно видлив.

## Литература

* Esperanza Carrasco Licea & Alberto Carramiñana Alonso, "Metztli, La Luna", Diario Síntesis, 28 de Mayo de 1996

## Поврзано
* Ацтечки богови и натприродни суштества

Категорија:Ацтечки богови
Категорија:Месечеви богови
Категорија:Месечеви божици
Миктекакихуатл

**Миктекакихуатл** — ацтечка божица на смртта и подзејето. Таа е дама на Миктлан.

## Поврзано
* Ацтечки богови и натприродни суштества

Категорија:Ацтечки богови
Миктлантекухтли

**Миктлантекухтли** е ацтечки бог на смртта и господар на Миктлан.

## Поврзано
* Ацтечки богови и натприродни суштества

Категорија:Ацтечки богови
Нанахуацин

**Нанахуацин** е понизок ацтечки бог, најскромниот од боговите, кој се жртвувал во оган за да продолжи да свети на Земјата како Сонце, со што станал бог на сонцето. Нанахуацин значи „полн со рани“. Според преводот на *Историја на Мексико*, Нанахуацин е син на Ицпапалотл и Козкамиау или Тонанцин, но бил посвоен од Пилцинтекухтли и Ксочикецал. Во Кодексот Боргија, Нанахуацин е претставен како човек што излегува од пожар. Ова првично беше протолкувано како илустрација на канибализам. Тој веројатно е аспект на Шолотл. 

## Поврзано
* Ацтечки богови и натприродни суштества

## Наводи
Категорија:Ацтечки богови
Категорија:Сончеви богови
Ометеотл

**Ометеотл** — ацтечки богови на двојството.

## Поврзано
* Ацтечки богови и натприродни суштества

Категорија:Ацтечки богови
Ометотчтли

Во митологијата на Ацтеките, **Ометочтли** е колективно или генеричко име на различни поединечни божества и натприродни фигури поврзани со пулке, алкохолен пијалак добиен од ферментираниот сок на растението маги. До крајот на посткласичен период на мезоамериканската хронологија, се појавила збирка на верувања и религиозни практики во контекст на производството и ритуалистичкото консумирање на пијалакот, познат како „култ на пулке (или октли)“ со веројатно потекло од планински регион во централниот дел. Мексико. Во општеството на Ацтеките, октлиските ритуали сочинувале главна компонента на религијата и почитувањето на Ацтеките, и имало бројни локални божества и класи на сакердоти („свештеници“) поврзани со него.

„Ометочтли“ е календарско име од ацтечки јазик, со буквално значење „два зајаци“.

## Поврзано
* Ацтечки богови и натприродни суштества

## Наводи

Категорија:Ацтечки богови
Опочтли

**Опочтли** — ацтечки бог на риболовот и ловот, а најчесто се гледа како јава делфин како и еден од претставниците на богот на дождот Тлалок. На нахуатл, неговото име значи Лев или Леворак. Тој беше богот кој го фрлаше копјето со левата рака. Бидејќи Ацтеките го гледаа западот како примарна кардинална точка, југот беше лево според нивната ориентација. Затоа, Опочтли бил поврзан и со југот. Се вели дека тој ги измислил атлатлот, мрежата, бандерата за кану и стапицата за птици.

## Поврзано
* Ацтечки богови и натприродни суштества

## Наводи

Категорија:Ацтечки богови
Квецалкоатл

**Квецалкоатл** е ацтечки бог-сдозавач и патрон на владеењето, свештениците и трговците.

## Поврзано
* Ацтечки богови и натприродни суштества

Категорија:Ацтечки богови
Теојаомикви

**Теојаомикви** е ацтечки бог на мртвите војници.

## Поврзано
* Ацтечки богови и натприродни суштества

Категорија:Ацтечки богови
Тескатлипока

**Тескатлипока** е бил централно божество во религијата на Ацтеките. Тој е поврзан со различни концепти, вклучувајќи ноќно небо, урагани, обсидијан и конфликт. Се сметал за еден од четирите синови на Ометекухтли и Омечихуатл, исконското двојно божество. Неговиот главен фестивал беше Токстатл, кој, како и повеќето религиозни фестивали на културата на Ацтеките, вклучувал човечки жртви. Нагуалот на Тескатлипока, неговиот животински колега, бил јагуарот. Во форма на јагуар тој станал божество Тепејолотл („Планинско срце“). Во еден од двата главни календари на Ацтеките, Тескатлипока владеел со трецена 1 Оцелотл („1 Јагуар“); тој исто така беше покровител на деновите со името Акатл („трска“). Силна врска со календарот како целина сугерира неговото прикажување во текстови како што се Кодексот Боргија и Кодекс Фејвари-Мајер, каде што Тескатлипока е опкружен со дневни знаци, што имплицира некакво мајсторство над нив.

Талисман поврзан со Тескатлипока бил диск што се носел како граден кош, наречен анахуатл. Овој талисман бил издлабен од абалонска школка и прикажан на градите и на Хуицилопочтли и на Тескатлипока во кодекс илустрации.

Потеклото на Тескатлипока може да се проследи до претходните мезоамерикански божества кои ги обожавале Олмеците и Маите. Постојат сличности помеѓу Тескатлипока и божеството заштитник на Киче Маите, Тохил, како што е опишано во Попол Вух. Името Тохил се однесува на обсидијан и бил поврзан со жртвување. Класичниот бог на владеењето и громот на Маите, К'авил (познат на современите мајанисти како „Бог К“, или „Живо на куклата“), бил прикажан со чаден нож од обсидијан во челото и едната нога заменета со змија. Иако постојат впечатливи сличности помеѓу можните претходни слики на Тескатлипока, археолозите и историчарите на уметност се поделени во дебата. Можно е тој да е истиот бог што Олмеците и Маите го нарекуваат свое „божество на јагуар“, или наизменично дека тој е експанзија на Ацтеките врз темелите поставени од Олмеците и Маите, бидејќи Ацтеките рутински земале намерна инспирација од претходните мезоамерикански култури.

## Поврзано
* Ацтечки богови и натприродни суштества

Категорија:Ацтечки богови
Категорија:Богови-создатели
Тлахуискалпантекухтли

**Тлахуискалпантекухтли** е уништувачки ацтечки бог на утринската ѕвезда, залезот и истокот.

## Поврзано
* Ацтечки богови и натприродни суштества

Категорија:Ацтечки богови
Тлалок

десно|мини
**Тлалок** е стар ацтечки бог на дождот, плодноста и светлината, обожуван како дарител на живот. Ова се должи на многу ритуали и жртви што се држеле во негово име. Од него се плашле, поради неговата моќ над град, гром, молња, па дури и дожд. Тој е поврзан и со пештери, извори и планини, особено со светата планина каде што се верувало дека живеел. Серо Тлалок е многу важен во разбирањето како се одвивале ритуалите околу ова божество. Неговите следбеници биле едни од најстарите и најуниверзалните во античко Мексико. 

Постојат многу различни претстави на Тлалок, и има многу различни понуди што му се дадени. Тлалок често е претставен преку иконографија на пеперутки, јагуари и змии. Мексиканскиот невен, Tagetes lucida, бил уште еден важен симбол на богот и бил запален како ритуален темјан во домородните религиозни церемонии. Претставите на Тлалок се разликуваат по присуството на заби, без разлика дали се три или четири со иста големина, или само два, спарени со традиционалниот бифурциран јазик. Често, но не секогаш, Тлалок носи и некој вид на сад што содржи вода.

Иако името Тлалок е конкретно ацтечки, обожавањето на богот на бура, поврзано со светилиштата на планинските врвови и со животворниот дожд, е старо барем колку Теотихуакан. Веројатно е усвоено од богот на Маите Чаак, можеби на крајот изведен од претходниот претходник на Олмеците. Тлалок главно го обожавале во Теотихуакан, додека неговите големи ритуали се одржувале на Серо Тлалок. Во Теотихуакан е пронајдено подземно светилиште Тлалок кое покажува многу дарови оставени за ова божество.

## Поврзано
* Ацтечки богови и натприродни суштества

## Наводи
Категорија:Ацтечки богови
Категорија:Божества на дождот
Тлалтекухтли

**Тлалтекухтли** е ацтечка божица на земјата, поврзана со проблеми при породување.

## Поврзано
* Ацтечки богови и натприродни суштества

Категорија:Ацтечки богови
Тонанцин

**Тонанцин** е античка божица-мајка.

## Поврзано
* Ацтечки богови и натприродни суштества

Категорија:Ацтечки богови
Тонатиух

**Тонатиух** е ацтечки бог на сонцето. Тој бил небесен војник и е поврзан со орлите на Маите.

## Поврзано
* Ацтечки богови и натприродни суштества

Категорија:Ацтечки богови
Шипе Тотек

**Шипе Тотек** е ацтечки бог на сезоните и обновата. Тој се смета за заштитник на копачите на злато.

## Поврзано
* Ацтечки богови и натприродни суштества

Категорија:Ацтечки богови
Шочипили

**Шочипили** е млад ацтечки бог на сликањето, танцувањето, игрите и творештвото.

## Поврзано
* Ацтечки богови и натприродни суштества

Категорија:Ацтечки богови
Ахуиатетео

Во ацтечката митологија, **Ахуиатетео** е група од пет божества, кои олицетворуваат вишок.

## Поврзано
* Ацтечки богови и натприродни суштества

Категорија:Ацтечки богови
Кихуатетео

Во ацтечката митологија, **Кихуатетео** се души на жените, кои умреле на породување. Тие, исто така се ноќни демони, кои ги крадат децата.

## Поврзано
* Ацтечки богови и натприродни суштества

Категорија:Ацтечки богови
Шочикецал

**Шочикецал** е античка божица на љубовта, убавината, женственоста, проституцијата, цвеќињата, задоволството и на младите мајки.

## Поврзано
* Ацтечки богови и натприродни суштества

Категорија:Ацтечки богови
Кенцон Тоточтин

Во ацтечката митологија, **Кенцон Тоточтин** (400 јазаци) се богови на пулке.

## Поврзано
* Ацтечки богови и натприродни суштества

Категорија:Ацтечки богови
Небесни носители

Во ацтечката митологија, **Небесни носители** се поврзуваат со четирите страни и претставуваат поддржувачи на небото.

## Поврзано
* Ацтечки богови и натприродни суштества

Категорија:Ацтечки богови
Цицимиме

Во ацтечката митологија, **Цицимиме** се демони кои на темнината кои го напаѓаат сонцето за време на затемнувањето и ѝ се закануваат на Земјата.

## Поврзано
* Ацтечки богови и натприродни суштества

Категорија:Ацтечки богови
Ахуизотл

Во ацтечката митологија, **Ахуизотл** е човекојадно водно животно со налик на мајмун и куче со рака на неговата опашка.

## Поврзано
* Ацтечки богови и натприродни суштества

Категорија:Ацтечки богови
Нахуал

**Нахуал** — вештерка во ацтечката митологија што менува форми.

## Поврзано
* Ацтечки богови и натприродни суштества

Категорија:Ацтечки богови
Нагуал

алт=Нагуалите, суштества што ги менуваат облиците|мини|Нагуалите, суштества што ги менуваат облиците
Во ацтечката митологија, **Нагуал** (од нахуатлскиот збор nāhualli) се однесува на човечко суштество кое може да пристапи до духовна моќ преку трансформација или длабока врска со нивниот тонален пандан. Оваа способност не е само за менување на обликот, туку и за водење на духовниот развој и поттикнување на личната трансформација преку премостување на физичката и метафизичката област. 

Нагуализмот вклучува верување дека секоја личност поседува двоен аспект: тоналот, кој ја претставува нивната секојдневна свест и его, и нагуалот, кој го претставува нивното подлабоко, неограничено јас.

Нагуал служи како водич, помагајќи им на поединците да пристапат до скриениот потенцијал и духовниот увид преку усогласување на овие два аспекта.

Нахуалите опишани во Борџискиот кодекс, метаморфни суштества способни да ја променат својата физичка форма во која било друга животинска форма или дури и во човечки форми по желба.

Во мезоамериканската народна религија, нагуал (се изговара [на'вал]) или нахуал (и двете од нахуатлскиот збор nāhualli [naˈwaːlːi]) е човечко суштество кое има моќ да се преобрази во нивниот тонален животински пандан. Нагуализмот е поврзан со верувањето дека може да се пристапи до моќ и духовен увид преку поврзување со тоналното животно внатре.

## Поврзано
* Ацтечки богови и натприродни суштества

## Наводи

Категорија:Ацтечки богови
Попокатепетл

:*Оваа статија е за лик од [[ацтечката митологија]], за [[вулкан]]от видете [[Попокатепетл (вулкан)]].*

**Попокатепетл** е херој во ацтечката митологија. Во негова чест, името го добил и активниоt вулкан Попокатепетл во Мексико.

## Поврзано
* Ацтечки богови и натприродни суштества

Категорија:Ацтечки богови
Макуилкуецпалин

**Макуилкуецпалин** е ацтечки бог, еден од Ахуијатетео.

## Поврзано
* Ацтечки богови и натприродни суштества

Категорија:Ацтечки богови
Пајнал

**Пајнал** — лик од ацтечката митологија и гласник на Хуицилопочтли.

## Поврзано
* Ацтечки богови и натприродни суштества

Категорија:Ацтечки богови
Тетеоинан

**Тетеоинан** е лик од ацтечката митологија и мајка на ацтечките богови.

## Поврзано
* Ацтечки богови и натприродни суштества

Категорија:Ацтечки богови
Ицпапалотл

десно|мини|Ицпапалотл
Во ацтечката митологија, **Ицпапалотл** е кралица на Тамоанчан, една од ноќните демони Кихуатетео и една од ѕвездените демони Цицимииме. 

Таа била впечатлив скелетен воин и божица на смртта и кралица на Цицимиме. Владеела со рајскиот свет Тамохуанчан, рајот на жртвите на смртноста на доенчињата и местото каде што се создадени луѓето.

Таа е мајка на Микскоатл и е особено поврзана со молецот Rothschildia orizaba од семејството Saturniidae. Некои од нејзините асоцијации се птици и оган. Сепак, таа првенствено се појавува во форма на пеперутка обсидијан..

## Поврзано
* Ацтечки богови и натприродни суштества

## Наводи
Категорија:Ацтечки богови
Тонакатекухтли

**Тонакатекухтли** е стар ацтечки бог - создавач и овозможувач на храна.

## Поврзано
* Ацтечки богови и натприродни суштества

Категорија:Ацтечки богови
Шиухкоатл

**Шиухкоатл** е дел од ацтечката митологија и телесно претставување на сончевите зраци и емблем на Шиухтекухтли .

## Поврзано
* Ацтечки богови и натприродни суштества

Категорија:Ацтечки богови
Шолотл

**Шолотл** е дел од ацтечката митологија и придружник на Кецалкоатл, Бог на близнаците, болеста и деформитетот. Придружник на мртвите до Миктлан.

## Поврзано
* Ацтечки богови и натприродни суштества

Категорија:Ацтечки богови
Апаноајан

**Апаноајан** е свето место во ацтечката митологија и е првото од деветте нивоа на Миктлан познато како Ицкуинтлан.

## Поврзано
* Ацтечки богови и натприродни суштества

Категорија:Ацтечки богови
Астлан

**Астлан** е свето место во ацтечката митологија и е домот на Ацтеките пред преселбата и основањето на Тоночтитлан.

## Поврзано
* Ацтечки богови и натприродни суштества

Категорија:Ацтечки богови
Миктлан

**Миктлан** е свето место во ацтечката митологија и го претставува подземјето на митологијата на Ацтеките. Повеќето луѓе кои умираат би отишле во Миктлан, иако постојат други можности. Миктлан се состои од девет различни нивоа. 

Патувањето од првото до деветтото ниво е тешко и трае четири години, но на мртвите им помага психопомпот Ксолотл. Мртвите мора да поминат многу предизвици, како што се преминување низ планински венец каде планините се судираат една во друга, поле со ветер што дува ножеви за гребење месо и река од крв со страшни јагуари.

Миктлан се појавува и во митот за создавање на Ацтеките. Миктлантекухтли поставил јама за да го зароби Кецалкоатл. Кога Кецалкоатл влегол во Миктлан барајќи коски со кои ќе создаде луѓе, Миктлантекухтли чекал. Тој побарал од Кецалкоатл да патува околу Миктлан четири пати дувајќи лушпа од ракови без дупки. Кецалкоатл на крајот ставил неколку пчели во лушпата од ракови за да испушта звук. Измамениот Миктлантекухтли го однел Кецалкоатл до коските. Но, Кецалкоатл паднал во јамата и некои од коските се скршиле. Ацтеките верувале дека тоа е причината зошто висината на луѓето е различна.

Се верува дека Миктлан е управуван од кралот Миктлантекухтли („Господар на подземјето“) и неговата сопруга Миктекачихуатл („Дамата на подземниот свет“).

Други божества во Миктлан вклучуваат Цихуакоатл (кој командувал со духовите на Миктлан наречен Цихуатео), Аколмизтли, Чалмекачихуилт, Чалмекатл и Аколнахуакатл.

## Поврзано
* Ацтечки богови и натприродни суштества

## Наводи
Категорија:Ацтечки богови
Тилан-Тлапалан

**Тилан-Тлапалан** е средно небесно кралство во ацтечката митологија, и е среден рај.

## Поврзано
* Ацтечки богови и натприродни суштества

Категорија:Ацтечки богови
Тонатиухичан

**Тонатиухичан** е највисок рај во ацтечката митологија.

## Поврзано
* Ацтечки богови и натприродни суштества

Категорија:Ацтечки богови
Ицакихуатл

**Ицакихуатл** е свето место во ацтечката митологија.

## Поврзано
* Ацтечки богови и натприродни суштества

Категорија:Ацтечки богови
Бојко Борисов

**Бојко Методиев Борисов** () е бугарски политичар, поранешен премиер на Бугарија. Претходно бил премиер во периодот од 2009 до 2013 година, водач на партијата ГЕРБ и градоначалник на Софија од 2005 до 2009.

## Животопис
Бојко Борисов е роден на  година во село (денес град) Банќа. Дипломира во 1982 година  на Високата школа на Министерстово на внатрешните работи како инженер. Има добиено чин на поручик по Пожарна безбедност. Истата година Борисов се вработил во Софиската градска управа на МВР како командир на вод, а подоцна тоа било преименувано во  командир на чета.

Од 1985 година па сѐ до 1990 Бојко Борисов е предавач во Вишиот институт за подготовка на офицери и научноистражувачка дејност на бугарското МВР. Во 1982 година ја брани докторската дисертација. За време на т.н. „преродбен процес“, тој е назначен за командир на бригада во Дулово, Каолиново и во Разград, којашто ја чувала општествената безбедност по масовите иселувања на месните жители во Турција.

Од 1978 година Бојко Борисов професионално се занимава со карате (има добиено црн појас). Долги години работел како тренер на националниот одбор на Бугарија по карате, а исто така и како судија по меѓународни натпревари по карате.

Во 1990 година Борисов го напушта системот на МВР, се откажува да се деполитизира и останува член на БКП. Во 1991 година, тој ја основа фирмата за лично обезбедување „Ипон-1“, којашто ги обезбедува познатите бугарски политичари како Тодор Живков и Симеон Сакскобургготски.

Во 2001 година Бојко Борисов е назначен на должноста „главен секретар на бугарското МВР“ и е унапреден со доделувањето на чинот полковник, а од 2002 година претседателот на Бугарија Георги Прванов му го доделил чинот генерал мајор. Во 2004 година го добил чинот генерал потполковник.

## Политичка кариера
На парламентските избори од 2005 година Бојко Борисов бил кандидат за народен пратеник од Националното движење „Симеон Втори“. По изборите е избран за народен пратеник, од што се откажал поради кариерата во МВР. По конфликтот со тогашниот министер за внатрешни работи, Румен Петков, го напушта системот на полицијата.

На 10 ноември 2005 година е избран за градоначалник на Софија. Во март 2006 година ја основал организацијата „Граѓани за европски развој на Бугарија“ (ГЕРБ), на којашто и денес е водач. Подоцна организацијата е претворена во политичка партија, која на 5 јули 2009 година победила на парламентарните избори во Бугарија, со освојување на 41% од гласовите.

Во почетокот на 2013 година поради протести во земјата дал оставка по која биле закажани парламентарни избори.

## Извори


## Надворешни врски

* Биографија на Бојко Борисов на официјалното мрежно место на ГЕРБ

Категорија:Премиери на Бугарија
Категорија:Бугарски политичари
Категорија:Градоначалници на Софија
Категорија:Живи луѓе
Категорија:Пожарникари
Категорија:Спортисти-политичари
Бореално царство

мини|десно|200п|Карта на флористички царства
**Бореалното** (или **холарктичко**) **флористичко царство** ги опфаќа умерените до арктички делови на Северна Америка и Евроазија. Неговата флора е наследена од древниот надконтинент Лавразија, за што зборуваат и сличностите на флората од денешните континенти. Меѓутоа, поголем дел од ова царство бил под влијание на глацијацијата за време на плеистоценот, па затоа лауразиската флора делумно исчезнала, а дел еволуирала во нова. Терциерните реликти нашле засолниште во јужните планински делови од царството, особено во Источноазискиот регион и северноамериканскиот атлантски регион.

Бореалното царство е поделено на три флористички потцарства и девет флористички региони:

* Бореално потцарство
** Циркумбореален регион
** Источноазиски регион
** Северноамерикански атлантски регион
** Регион на Карпестите Планини
* Тетиско потцарство
** Макаронезиски регион
** Средоземни регион
** Сахаро-арапски регион
** Ирано-турански регион
* Мадреанско потцарство
** Мадреански регион.

## Наводи

Категорија:Флора по регион
Категорија:Биогеографија
Грбовен крал Кларансо

thumb|right|120px|Грбот на Хералдичкиот крал Кларансо
[thumb|right|[Хјуберт Чешир, во поворка по повод годишната служба на Редот на Подвеската како Грбовен крал Кларансо.]]
**Грбовен крал Кларансо** () — грбовен службеник во Колегијатот на грбови во Лондон. Кларансо го има повисок чин од двајцата регионални грбовни кралеви, и под негова јурисдикција е делот од Англија јужно од реката Трент. Речиси е сигурно дека оваа функција постоела во 1420, а мошне е веројатно дека постоела и во 1334, под називот *Claroncell rex heraldus armorum*. Звањето „Кларансо“ (*Clarenceux*) дека потекнува или од владенијата на Клерските ерлови од Глостер, или пак од војводството Кларенс (1362). Од доцниот XV век наваму, со само мали варијации, грбот на хералдичкиот крал Кларансо се блазонира како: (*Argent a Cross on a Chief Gules a Lion passant guardant crowned with an open Crown Or*).

## Поврзано
* Грбовен крал
* Грбовен службеник

## Наводи
* *The College of Arms, Queen Victoria Street : being the sixteenth and final monograph of the London Survey Committee*, Walter H. Godfrey, assisted by Sir Anthony Wagner, with a complete list of the officers of arms, prepared by H. Stanford London, (London, 1963)
* *A History of the College of Arms &c*, Rev. Mark Noble, (London, 1804)

## Надворешни врски
* Колегијат на грбови 
* Индекс на грбовни службеници — CUHGS 

Категорија:Грбовни службеници
Категорија:Служби на Колегијатот на грбови
Гурбангули Бердимухамедов

мини|Гурбанкули Бердимухамедов
**Гурбанкули Бердимухамедов** () — поранешен претседател на Туркменистан. Роден е во 1957 година во местото Бабараб кое денес се наоѓа во покраината Ахал. По професија е стоматолог, а ја извршувал функцијата Министер за здравство од 1997 до 2001. После тоа станал заменик премиер. Таа функција ја извршувал до смртта на Сапармурат Нијазов, во декември 2006 година, кога е поставен за в.д. претседател, иако според уставот тоа требало да биде претседателот на собранието Овезгелди Атајев.

Реформата на здравството на Бердимухамедов е опишана како најлоша во зоната на поранешниот СССР. Меѓу другото, затворени се болниците надвор од Ашхабад и отпуштени се повеќе од 15.000 медицински работници кои се заменети со необучени воени лица. Опозицијата го обвинува Бердимухамедов дека нема доволно волја и влијание за водење на државата.

Бил наследен од синот Сердар Бердимухамедов, кој стапил на функција на 19 март 2022 г.

Категорија:Претседатели на Туркменистан
Категорија:Туркменистански политичари
Категорија:Родени во 1957 година
Категорија:Живи луѓе
Ацтлан

**Ацтлан**  е легендарна прататковина на средноамериканскиот народ Нахуа. „Ацтеки“ е наваталски збор за „луѓе од Ацтлан“.

## Легенда

Наваталската легенда вели дека седум племиња живееле во Чикомоцток или во превод „местото на седумте пештери“. Секоја пештера претставува различна група од народот нахуа: шочимилка, тлахуика, аколхуа, тлашкалан, тепанек, чалка и мешика. Поради заедничкиот лингистички карактер, овие групи се нарекуваат со заедничкото име нахуа народ. Овие народи ги напуштиле пештерите се населиле во близина на Ацтлан.

## Наводи

:  
:  
:  
: 
: 
:  
:  
: 
: 
:  
: 

## Надворешни врски
* Сандерсон, Сузана, „Тенотчтитлан и Темло Мајор“, Калифорниски државен универзитет 
* Aztlan Listserv

Категорија:Ацтеки
Ацтечки кодекси

**Ацтечките кодекси** се напишани книги од самите Ацтеки од пред периодот на шпанската колонизација. Овие кодекси се извор на сигурни информации за ацтечката култура и народ. 

Овие пред-колумбиски кодекси се разликуваат од европските кодекси по својата содржина, бидејќи средноамериканските кодекси се сликовите и не биле наменети за симболизираат напишано или изговорено прераскажување на одредена тема. Покрај пред-колумбиските кодекси, постојат и кодекси напишани за време на колонизацијата, но овие се напишани на латиница и често напишани на наваталски, шпански или латински јазик. 

Иако има малку пред-колонијални кодекси, научниците успеале да соберат околу 500 ацтечки кодекси. 

## Поврзано
* Мајански кодекси

## Наводи

* Страница на FAMSI

## Надворешни врски
* Библиографија на средноамерикански кодекси 
* Детална интерпретација со слики.
* Детален преглед на кодексот Иштлилшочитл

Категорија:Ацтеки
Ацтечка војска

**Ацтечката воена тактика** се концентрирала на аспекти поврзани со воени сили, оружје и стратегии за територијално проширување на Ацтечката Империја во Средна Америка. Во оваа тактика била вклучена и Ацтечката тројна алијанса помеѓу поголемите ацтечките градови-држави: Теночтитлан, Тешкоко и Тлакопан. Покрај нив имало и други помали градови-држави од денешно централно Мексико.

Типичната ацтечка војска била составена од голем број на обични војници, најчесто луѓе кои поминале низ основна обука за воена тактика. Покрај нив имало и помалав број на војници од благородната класа кои биле организирани во воени општества и рангирани според нивните успеси. Ацтечката политика претежно се засновала на територијално проширување и главен дел од нивната политичка тактика била динамичната воената сила.

## Наводи

:  
: 

:Cervera Obregón Marco A. “The macuahuitl: A probable weaponry innovation of the Late Posclassic in Mesoamérica” en Arms and Armour, Journal of the Royal Armouires, n.3, Leeds, 2006.

:Cervera Obregón Marco A. “El macuahuitl, un arma del Posclásico Tardío en Mesoamérica”, en Arqueología Mexicana, No 84, 2007.

:Cervera Obregón Marco A. El armamento entre los mexicas, GLADIUS, CSIC, Polifemo, Madrid, 2007 con prólogo de Ross Hassig.

*
Ацтечка тројна алијанса

**Ацтечката тројна алијанса** или позната како *Ацтечка Империја* била алијанса помеѓу ацтечките градови-држави: Теночтитлан, Тешкоко и Тлакапан. Овие градови-држави управувале со регионот наречена Мексиканска долина од 1428 сè до шпанската колонизација на Америка под водство на Ернан Кортес во 1521 година.

Алијансата била создадена од Ицкоатл од Теночтитлан, Незахуалкојотл од Тешкоко од Тлакопан со 1428 година. Доминантен партнер бил Теночтитлан.

Категорија:Ацтеки
Падот на Теночтитлан

**Падот на [[Теночтитлан]]**, главниот град на Ацтечката Империја, се случил во 1521 година по пат на организиран напад од страна на шпанските конкистадори под водство на Ернан Кортес. Неколку битки се воделе помеѓу Ацтечката Империја и Шпанските колонизатори и во битките претежно учествувало староседелското население. Опколувањето на градот била крајна фаза на серијата битки кое довело до пад на Ацтечката Империја и крај на првата фаза на шпанската колонизација на Мексико.

### Наводи
* Cervantes de Salazar, Francisco. *Crónica de la Nueva España*. Madrid: Linkgua Ediciones, 2007. ISBN 84-9816-211-4
* Hernán Cortés, *Letters* – available as *Letters from Mexico* translated by Anthony Pagden (1986) ISBN 0-300-09094-3
* Francisco López de Gómara, *Hispania Victrix; First and Second Parts of the General History of the Indies, with the whole discovery and notable things that have happened since they were acquired until the year 1551, with the conquest of Mexico and New Spain*
* Bernal Díaz del Castillo, *The Conquest of New Spain* – available as *The Discovery and Conquest of Mexico: 1517-1521* ISBN 0-306-81319-X
* 

## Надворешни врски
* Ернандо Кортес на Интернет  
* Католичка енциклопедија (1911)
* Конкистадорите, со Мајкл Вуд

Категорија:Ацтеки
Историја на Обединетото Кралство

**Историјата на Обединетото Кралство** ги опфаќа четрите историографски области Англија, Велс, Шкотска и Северна Ирска. Во 15 век, Велика Британија била една од најголемите сили во тогашниот свет. За време на Големите географски откритија, Велика Британија станала една од најразвиените земји преку своите колонии во новите земји. Буржуаската револуција ја претворила во првата капиталистичка и индустријална држава во светот, станувајќи најмоќна сила во светот и покрај големината на Франција, Германија, Португалија, Шпанија и Холандија. По 1066 година, на тероторијата на Велика Британија не се водела ниту една битка.

## Почеток

Обединетото кралство е држава која се состои од Англија, Шкотска, Велс и Северна Ирска. Претходно, во нејзиниот состав бил вклучен и Исланд. Обединетото кралство било создадено со Законот од 1801 година, соединувајќи ги кралствата на Ирска и Велика Британија.  Во почетокот, основата на кралството била Англија, кое со текот на времето ги вклучила кнежевството Велс, кралството Шкотска и кралството Ирска. Во 1922 година година, Слободната ирска држава го напуштила сојузот на Обединетото Кралство и од 1927 година до ден-денес, официјлното име на државата е Обединето кралство на Велика Британија и Северна Ирска.

## Бритаска империја

Британската Империја била најраспространетото царство во историјата на светот. Настанала во 16 век и траела сѐ до втората половина на XX век. Во 1921 година, помеѓу 470 и 570 милиони луѓе живееле во царството, односно една четвртина од тогашното население во светот.

## Обединување со Велс

Велс во текот на средниот век скоро никогаш не бил обединен. Голем дел од својата историја бил под власта на различни кнежевства. Кога норманите навлегле на островот, тие завладеале и со Велс. Во 1282 година, Англија успеала да завладее со Велс кога на власт дошол кралот Едвард I. По ова, неговиот син, Едвард II на 7 февруари 1301 година станал велски принц. До ден денеска оваа традиција сè уште е задржана. Од 1536 година, административното и политичкото обединување на Англија и Велс било завршено.

Државата има и два периоди на републиканско управување во 17 век: 1649-1653 и 1659-1660 година. Во 1707 година Англија и Шкотска се соединиле во кралство Велика Британија. Во периодот помеѓу двете светски војни, силата на Велика Британија ослабала. Национализмот станал многу посилен во некои делови од имеријата, посебно во Египет и Индија.
Мал Турчин

**Мал Турчин** или само *Турчин*  е планинскиот врв на Шар Планина, во северозападниот дел на Република Македонија. 
Тој е составен дел на Шар Планина и неговата височина е 2.702 метри, со што тој претставува трет највисок врв на Шар Планина. Се наоѓа во средишниот дел на Шар Планина на огранката која што се одделува од главното било и срт од врвот Трапезница над изворите на реката Пена протегајќи се по нејзината десна страна сè до излезот во Полог кај Тетово. На истиот срт, веднаш непосредно на само 1 километар (887 м. права воздушна линија) на север од Мал Турчин се наоѓа Титов Врв, највисокиот врв на Шар Планина. До врвот може да се пристапи преку доброобележаните патеки кои од Попова Шапка водат за Титов Врв преку Церипашина и Бакардан или преку Вакуфска патека. Многу тешко и опасно е искачувањето од страната на изворите на реката Пена и гребенот Крива Шија, каде што теренот е многу стрмен и карпест со ситен растресит сипар.

## Галерија

File:Шар (Титов врв) од Крива Шија.JPG|Врвовите Мал Турчин (десно) и Шар-Титов Врв (лево)
File:Врвот Мал Турчин на Шар Планина.JPG|Поглед на Мал Турчин од Титов
File:Мал Турчин (Шар Планина) 01.jpg|Поглед на Мал Турчин во зима
File:Мал Турчин (Шар Планина) 03.jpg|Поглед на Мал Турчин во зима
File:Мал Турчин (Шар Планина) 02.jpg|Поглед на Мал Турчин во зима


Категорија:Врвови во Македонија
Категорија:Врвови на Шар Планина
Бакардан

**Бакардан** — планински врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.704 метри, со што тој претставува втор највисок врв на планината. 
## Местоположба
Се наоѓа во средишниот дел на Шар Планина на огранката која што се одделува од главниот шапланински срт на протегања и кој започнува од врвот Мал Турчин и од Титов Врв се надоврзува на Бакардан, продолжувајќи до Син Врв и Церипашина до над Попова Шапка. Врвот се издигнува високо над стрмните долини на Горна Лешница на север и пространите долови и висорамнини Казани и Вакаф на исток и Карабунар на југ, додека на запад  преку планинско седло високо 2499 и 2551 метар надморска височина е директно поврзан со највисокиот шарски врв Титов Врв. Шар Планина има 3 врва над 2700 м, и тоа највисокиот – Титов Врв, со 2748 м, потоа Бакрдан со 2704 м и Мал Турчин, со 2702 м, при што трите врва се поставени во вид на триаголник, меѓусебно раздалечени само 1-1,5&nbsp;км. 
## Глетка од врвот
Со својата височина и средишна поставеност, од врвот Бакардан се пружа извонредна глетка на целото протегање на Шар Планина со сите нејзини врвови од Љуботен и Пирибег најнасевер, масивот со врвовите Кобилица, Шилиџе, Вртоп, пределот на Караникола, масивот на највисоките врвови - т.н. „шарска круна“ со Титов Врв и Мал Турчин на запад, Попова Шапка и целата котлина Полог на исток и високите врвови Бориславец, Рудока, Голема и Мала Враца на југ. На вердо и убаво време, најдалечната глетка од врвот Бакардан ги опфаќа и Кораб со Дешат на југозапад, Пелистер и Ниџе на југ, Мокра и Солунска Глава на исток, Жеден на североисток и Пирин во најкрајната далечина на исток.

## Галерија

File:Бакардан (Шар Планина) 01.jpg|Поглед на врвот Бакардан од север
File:Бакардан (Шар Планина) 05.jpg|Поглед на врвот Бакардан од Титов Врв на запад
File:Бакардан (Шар Планина) 08.jpg|Поглед на врвот Бакардан од север
File:Бакардан (Шар Планина) 04.jpg|Поглед на врвот Бакардан од Титов Врв на запад
File:Бакардан (Шар Планина) 03.jpg|Поглед на врвот Бакардан од Титов Врв на запад
File:Бакардан (Шар Планина) 06.jpg|Поглед на врвот Бакардан од Титов Врв на запад
File:Бакардан (Шар Планина) 02.jpg|Поглед на врвот Бакардан од север
File:Бакардан (Шар Планина) 10.jpg|Поглед на врвот Бакардан од север
File:Бакардан (Шар Планина) 09.jpg|Поглед на врвот Бакардан од север
Бакардан (Шар Планина).jpg|Поглед на врвот Бакардан од север


## Наводи


Категорија:Врвови во Македонија
Категорија:Врвови на Шар Планина
Пескови

**Пескови** — планински врв на Шар Планина, во северозападниот дел на Македонија. Тој е составен дел на Шар Планина и неговата височина изнесува 2.651 метар. Се наоѓа на главниот срт на протегање и североисточното било на Шар Планина, односно баш Шара. Пескови претставува гребен на главниот срт на Шар Планина помеѓу Езерски Врв на исток и Бистрица (Гужбаба) или Елема на запад. Има речиси напореднички правец на протегање запад-исток-североисток со повеќе издадени точки коти со надморска височина која се движи од 2.607, 2.603, па најиздадената 2.651 метар која и го претставува самиот врв Пескови, 2.647, 2.633, 2.616, 2.644, 2.608 и 2.609 метри надморска височина. Пескови претставува изразито каменест гребен со многу големи раздробени камени блокови и маси, како и помали камења, поради што има сиво-жолта песоклива боја, заради што најверојатно го добил и името *Пескови*.

## Галерија

File:Пескови (Шар Планина) 01.jpg|Глетка кон врвот Пескови
File:Чаушица и Пескови (Шар Планина).jpg|Поглед на Чаушица и гребенот на Пескови со Бистрички и Црн Врв во позадината


Категорија:Врвови во Македонија
Категорија:Врвови на Шар Планина
Чаушица

Овој врв е висок 2640 м. За да се опише чаушичкиот масив, мора да се спомене зборот „див“. Токму таков е овој предел. Тука дивината дошла до полн израз. Врвовите, гребенот и другиот простор се покриени со големи карпести блокови, раштркани без ред. Тука, освен тврдиот лишај на карпите, и горчливата каменика, не расте ниедно друго растение. Движењето тука е ризично, а освен пасионираните планинари и месните жители, ретко кој друг завлегува овде. Меѓутоа, колку и да е див, пуст и карпест овој предел, сепак тој не е и непривлечен. Токму овие особености му даваат своевидна атрактивност, поради причината дека доколку некој сака да ја доживее дивината, тоа најубаво ќе го реализира овде.

Категорија:Врвови во Македонија
Категорија:Врвови на Шар Планина
Бориславец

**Бориславец** (позат и како **Бриставец**)  е планинскиот врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.675 метри. Се наоѓа во вториот дел на Шар Планина на пределот меѓу масивот Рудока и гребенот на највисокиот шарпланински врв Шар (Титов Врв). Веднаш под Бориславец минува патеката за планински велосипедизам „Шарски Води“, а се наоѓаат и селата Сенокос, Ѓурѓевиште, Ломница од кои води обележана планинарска патека за негово искачување и освојување, како и Боговиње, Ново Село и Селце Кеч со караулата Маздрача. На северното подножје на врвот се наоѓаат Белото и Боговинското Езеро, а на јужното Црното Езеро и изворишниот дел на долината на реката Маздрача. Преку обележаната планинарска патека која започнува нешто над селото Сенокос до врвот Бориславец се стигнува за 4 часа.

## Галерија

File:Borislavec 01.jpg|Поглед кон Бориславец
File:Borislavec i Rudoka-Shar Planina-MK.JPG|Врвовите Бориславец (десно) и Рудока (лево)
File:Бориславец (Бруставец) 01.jpg|Поглед кон Бориславец
File:Бориславец (Бруставец) 02.jpg|Поглед кон Бориславец


## Наводи

Категорија:Врвови во Македонија
Категорија:Врвови на Шар Планина
Голема Враца

**Голема Враца**  е планинскиот врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.582 метри. Се наоѓа на јужниот дел на нејзиното главно било, односно срт по кој се протега македонско-косовската граница.

## Галерија

File:Горно Врачанско (Среберено) Езеро и Голема Враца.jpg|Глетка на јужната падина на врвот Голема Враца со Горното Врачанско Езеро во подножјето
File:Голема Враца на Шар Планина.JPG|Глетка на западната падина на врвот Голема Враца од висорамнината Шутман во Косово

## Наводи

Категорија:Врвови во Македонија
Категорија:Врвови на Шар Планина
Вртоп (врв)

**Вртоп** — врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.555  метри. Се наоѓа на главното било и срт на протегање на Шар Планина на масивот на неколку врвови кој се издига на левата страна на долината на Пена над селото Вешала. Вртоп е претпоследниот врв на запад на гребенот од неколку врвови почнувајќи со Кобилица на почеток на исток, Трескавец, Љубински Уши, седлото Царево Гумно и завршувајќи со Шилиџе на запад.

Категорија:Врвови во Македонија
Категорија:Врвови на Шар Планина
Син Врв

**Син Врв** —  планински врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.531 метар. Се наоѓа во средишниот дел на Шар Планина на огранката која што се протегнува од Титов Врв до над самиот скијачки-центар Попова Шапка. Врвот се издигнува високо над карпестиот предел Бобинова Стена на гребенот Церипашнина Планина и од самиот скијачки центар е забележлив како врвот што се издигнува лево од жичарницата и ски-патеката Церипашина. На самиот врв има поставено антени и железни столбови, поради што тој е познат и под името *Антени*.

На самиот врв поминува зимската патека по која се искачува највисокиот шарски Титов Врв, а исто така во зимски услови по него минува ратрак патека која води до близината на гребенот на врвот Бакардан каде се скија со турно-скии и сноуборди (снегштици) по стрмните и екстремни необележани патеки на долините Казани и Казаниште. Во зависност од точката на гледање Син Врв е втор или претпоследен врв на протегање по веригата Церипашина - Син Врв - Карабунар/Вакаф - Бакардан - Титов Врв (Шар) - Мал Турчин. Препознатливи месности во непосредна близина на гребенот на Син Врв се Бобинова и Орлова Стена на источната падина и Казаниште на западната, а од самиот врв при ведро време се отвора глетка на целиот масив на Шар Планина. Потеклото на името е непознато, но во зимски услови, поради фактот што на врвот и неговите падини нема поголеми карпи и камења и тој е целосно покриен со снег, во зависност од положбата на сонцето снегот на самиот врв може да има синкава боја.

## Галерија

File:Син Врв (Антени) на Шар Планина 02.jpg|Поглед на Син Врв
File:Син Врв (Антени) на Шар Планина 04.jpg|Поглед на Син Врв непосредно од североисточната страна
File:Син Врв (Антени) на Шар Планина 06.jpg|Поглед на Син Врв од југозапад
File:Син Врв (Антени) на Шар Планина 07.jpg|Поглед на Син Врв од југозапад
File:Син Врв (Антени) на Шар Планина 03.jpg|Поглед на Син Врв непосредно од североисточната страна
File:Син Врв (Антени) на Шар Планина 05.jpg|Шатори за кампување крај самите Антени на Син Врв во зима


Категорија:Врвови во Македонија
Категорија:Врвови на Шар Планина